**Informacija za samostojne zavezance**

**POSTOPEK UVELJAVLJANJA PRAVICE DO IZPLAČILA NADOMESTILA PLAČ**

**V BREME ZZZS**

**ZA FEBRUAR 2020 IN NADALJNJE MESECE**

Samostojni zavezanec **na ZZZS** od vključno meseca zadržanosti februar 2020 posreduje **posebno pisno vlogo**. Podrobne informacije in novo vlogo najdete na spletnih straneh ZZZS: [https://zavezanec.zzzs.si/wps/portal/portali/azap/nadomestilo-place-med-zacasno-zadrzanostjo-od-dela/uveljavljanje-pravice-do-nadomestila-samostojnih-zavezancev/!ut/p/z1/04\_Sj9CPykssy0xPLMnMz0vMAfIjo8ziTY08zQwtTQx8DQzcDQ0CLTzcAv0CjA0Ngo31C7IdFQFoKhip/](https://zavezanec.zzzs.si/wps/portal/portali/azap/nadomestilo-place-med-zacasno-zadrzanostjo-od-dela/uveljavljanje-pravice-do-nadomestila-samostojnih-zavezancev/%21ut/p/z1/04_Sj9CPykssy0xPLMnMz0vMAfIjo8ziTY08zQwtTQx8DQzcDQ0CLTzcAv0CjA0Ngo31C7IdFQFoKhip/)

Vlogo samostojni zavezanec lastnoročno podpiše in jo na območno enoto ali izpostavo ZZZS posreduje osebno, po pošti ali skenirano v elektronski predal sedeža območne enote.

Naslovi e-predalov območnih enot so objavljeni na spletni strani ZZZS:

<https://www.zzzs.si/zzzs/internet/zzzs.nsf/o/1B62FBBF75037ADAC1256E8900255690>

Na papir izpisanega vizualiziranega elektronskega Potrdila o upravičeni zadržanosti od dela (eBOL) k vlogi ni potrebno priložiti, obvezna priloga ostaja le potrdilo o darovanju krvi.

Ker BOL ni več v papirni obliki, potrditev spodnjega dela hrbtne strani BOL za mesec februar 2020 in nadaljnje mesece nadomesti **elektronska izmenjava podatkov**, na podlagi katere **ZZZS od FURS pridobi podatke** **o osnovi in limitu** (osnova, po kateri bi bil samostojni zavezanec zavarovan, če ne bi bil nezmožen za delo).

Podatke o limitu bo lahko ZZZS elektronsko pridobil od FURS **šele po oddaji OPSV na e-Davkih za konkretni mesec zadržanosti.** Predlagamo, da samostojni zavezanec oziroma pooblaščeni računovodski servis ne čaka na to, da bo (okrog 10-tega v mesecu) FURS najprej objavil predpolnjen OPSV (da ga bo sam le potrdil oz. popravil), ampak ga odda takoj, ko je to mogoče. ZZZS bo namreč lahko obračunal nadomestilo in nakazal nadomestilo na TRR samostojnega zavezanca šele po potrditvi oz. oddaji OPSV.

**ZZZS** boza mesec februar 2020 in vse nadaljnje mesece **na FURS posredoval** za samostojne zavezance **eBOLe v elektronski obliki**, tako da jih za potrebe kontrole obračunov (OPSV) **samostojni zavezanci za februar 2020 več ne posredujejo na FURS.** Samostojni zavezanci v bodoče posredujejo na FURS le kopije potrdil o darovanju krvi.

ZAVOD ZA ZDRAVSTVENO ZAVAROVANJE SLOVENIJE